Zahtjev za prethodnu odluku koji je 14. svibnja 2024. uputio Cour de cassation (Francuska) – HJ/Crédit agricole Corporate & Investment Bank
(predmet C-350/24, Crédit agricole Corporate & Investment Bank)
Jezik postupka: francuski
Sud koji je uputio zahtjev
Cour de cassation
Stranke glavnog postupka
Žalitelj: HJ
Druga stranka u postupku: Crédit agricole Corporate & Investment Bank
Prethodna pitanja
1.    Treba li Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (UEZAE), koji je odobren Odlukom Vijeća Europske unije (EU) 2020/135 od 30. siječnja 2020.1, tumačiti na način da propis Ujedinjene Kraljevine kojim se prenosi članak 19. Direktive 2006/54/EZ Parlamenta i Vijeća od 5. srpnja 2006. o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i rada2 sud koji donosi odluku nakon isteka prijelaznog razdoblja treba smatrati propisom države članice kojim se prenosi direktiva, s obzirom na to da su se činjenice dogodile prije tog datuma i/ili da je postupak pokrenut prije tog datuma?
2.    Treba li članak 288. UFEU-a tumačiti na način da nacionalni sud pred kojim se vodi spor između pojedinaca i koji je obvezan primijeniti pravo druge države članice, odredbe tog prava treba tumačiti u skladu s direktivom a da se to ne protivi načelu uzajamnog povjerenja?
3.    Ako nacionalni sud smatra da takvo usklađeno tumačenje nije moguće, treba li taj sud, kao što bi to učinio s vlastitim nacionalnim pravom, izuzeti iz primjene to pravo kada je riječ o općem načelu prava Unije ili odredbi primarnog prava koji su konkretizirani direktivom?
____________
1     Odluka Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL 2020., L 29, str. 1.)
1     SL 2006., L 204, str. 23. (SL, posebno izdanje na hrvatskom jeziku, poglavlje 5., svezak 1., str. 246. i ispravci SL 2017., L 162, str. 56. i SL 2019., L 191, str. 45.)